Daraja la kioo katika eneo la Zhangjiajie lilikuwa ndefu zaidi lilipofunguliwa

Maeneo 24 yaliyojengwa kwa tumia kioo katika mkoa wa Hebei, yamefungwa tangu mwezi Machi mwaka 2018, kwa mujibu wa kituo cha televisheni cha kitaifa CCTV. 

Hatua hiyo iliwahi kuripotiwa siku zilizopita.

China imeshuhudia ongezeko la ujenzi wa kutumia kioo katika maeneo ya kuvutia watalii kote nchini- lakini ajali zimeripotiwa katika maeneo hayo huku watu wawili wakipoteza maisha.

Inakadiriwa kuwa madaraja 2,300 ya vioo yamejengwa China. kwa mujibu wa chombo cha habari cha kitaifa ECNS.

Ujenzi wa kutumia kioo katika maeneo ya kuwavutia watalii ni juhudi ya nchi hiyo kuvutia watalii wa ndani ili kuimarisha sekta hiyo ambayo imekuwa ikikua kwa kasi.

Daraja la Zhangjiajie  katika mkoa wa Hunan- ambalo lilikua daraja ndefu zaidi la kioo duniani lilifunguliwa mwaka 2016 - inasemekana ndio liliibua mshawasha wa kuendelea na mtindo huo wa ujenzi.

Daraja la Hongyagu katika mkoa wa Hebei

Lakini mapema mwaka huu, mtalii mmoja alifariki na wengine sita kujeruhiwa baada ya kuteleza kutoka kioo na kuanguka katika mkoa wa Guangxi. 

Mvua ilichangia njia hiyo iliyojengwa kwa kutumia glasi kuwa telezi kupita kiasi, hali iliyomfanya mwanamume mmoja kuteleza kuuanguka kupitia eneo la kujishikilia.

Alifariki kutokana na majeraha mabaya ya kichwa.

Daraja la kioo la Hongyagu- ambalo hadi mwezi Mei mwaka huu lilikuwa daraja refu zaidi la kioo duniani - ni miongoni mwa yale yaliyofungwa katika mkoa wa Hebei.

Hatua hiyo imeathiri mkoa wa Hebei pekee.

Mapema mwaka huu, serikali iliagiza mamlaka katika mkoa huo kufanya "uchunguzi wa kiusalama" kuhusu mradi wa ujenzi wa kutumia vioo. 

Katika mtandao wa kijamii wa Weibo, watu wengi wamepongeza hatua ya kufungwa kwa maeneo hayo, huku mmoja akisema "wakati umewadia kuangazia suala la usalama wa maeneo hayo".

Wengine walikosoa ujenzi wa daraja kwa kutumia glasi ambao umetia fora katika miaka ya hivi karibuni.

Thousands wobble over the world's longest glass bridge in Hebei province, China

"Sielewi... \n\nNipe kichwa kizuri cha makala hapo juu.
China: Daraja la 'kuogofya' lililojengwa kwa kioo limefungwa